Zuma onderteken privaatheid-wetPres. Jacob Zuma. Foto: GCIS President Jacob Zuma het kragtens artikel 84 (2) van die Grondwet van die Republiek van Suid-Afrika Woensdag die Wet op die Beskerming van Persoonlike Inligting onderteken. Dié Wet bied die reg tot privaatheid deur maatreëls in plek te stel om te verseker dat die persoonlike inligting van ŉ individu beskerm word wanneer dit deur die betrokke partye geprosesseer word. Die Wet wil ook die reg tot privaatheid teen ander regte balanseer, veral die reg tot die toegang van inligting, en om oor die algemeen belangrike belange te beskerm, insluitend die vloei van inligting binne en oor die grense van die Republiek.